Балтаоглу е българин, който в резултат на кръвния данък е отведен от османците, проявява способности и се издига в армията през 40-те години. От 1451 година командва османския флот и ръководи военноморските операции в началото на Обсадата на Константинопол през 1453 година. Известен е с морската битка, при която четири християнски кораба се изправят срещу целия османски флот и успяват да пробият блокадата на града. В резултат на това султан Мехмед II отнема на Балтаоглу всички титли и имущество.